paragraph_text: Bitka je počela kao napad Perzijanaca na rimsku zaštitnicu, ali se razvila u veću bitku. Julijan je smrtno ranjen tijekom bitke i kasnije je podlegnuo rani, ne izabravši svojega nasljednika. Poslije Julijanove smrti, Rimljani su izabrali Jovijana za cara. Nalazeći se duboko na perzijskom teritoriju i trpjevši oskudicu provijanta, Jovijan je bio prinuđen tražiti mir.